پاريدوليا قمرية

لپاريدوليا لقمرية هي التصاور الپاريدولية اللي كايشوفوها الناس على وجه لقامار. سطح ديال لقامار فيه واحد لخيلوطة معقدة ديال بلايص مضلمين (لبحور لقامارية) ؤ بلايص مضويين (لمرتفعات). ؤ حيت لقامار كايتعتابر واحد لعنصر طبيعي ديما كايشوفوه الناس على مدار لعصور، بزاف ديال الثقافات شافت شكال مختالفة ف هاد لبلايص لمضلمين ؤ لمضويين اللي كاتفكرهم بالناس ؤلا لحيونات ؤلا حوايج خرين، و اللي غالبا ما كاتكون مرتابطة بالفلكلور و الرموز التقافية؛ أشهر وحدين منهم بحال راجل ف لقامار ف لفولكلور لغربي ؤ قنية د لقامار ف أسيا ؤ قارة أمريكا. كاينين تقافات خرين شافو مرا ؤلا جرانة ؤلا بانان ؤلا جاموس ؤلا دراݣون (راسو و فمو ف ليمن و لڭسدة ديالو و جنحين ف ليسر) ملي كايكمل لقامار. بالنسبة لبزاف ديال تقافات د ميلانيزيا ؤ پولينيزيا، كايشوفو لقامار على شكل طباخ فوق عافية من ثلاثة لحجار. و من غير هادشي، شكل لغامض ديال لبلايص لمضلمين و لمضويين ف لقمر يقدر يشبه الرمز د لين و ليانݣ.

ف لمغريب يامات لإستعمار، ملي كان محمد لخامس و لفاميلة لملكية ف لمنفى، بزاف د لمغاربا ڭالو بلي شافو محمد لخامس ف لقامار.

 مصادر 

تصنيف:لقامار
تصنيف:شخصيات ف لأساطير